#4 : Unnar Helgason - Ofþjálfun og mikilvægi endurheimtar Unnar Helgason er gestur minn að sinni en Unnar veit sitt hvað um þjálfun , heilsu og álag við líkamsrækt . Sjálfur er hann í hörkuformi og er einn af þessum sem byrjaði í CrossFit áður en allir byrjuðu í CrossFit . Hann hefur lagt sitt af mörkum við að efla CrossFit samfélagið á Íslandi og var til dæmis meðal þeirra sem komu CrossFit Akureyri á laggirnar en sömuleiðis hefur hann þjálfað CrossFit út um allan bæ . Ekki nóg með að vera fáranlega mikill CrossFit nagli heldur þá er hann líka búinn að vera að taka íþróttamenn eins og Gunnar Nelson í gegn og hjálpað til við að koma þeim í sitt besta form . Í þættinum töluðum við um muninn á ofþjálfun og of mikilli þjálfun , mikilvægi endurheimar og hvort öll þau tæki og tól sem fyrirtæki segja að hjálpi við endurheimt raunverulega skili árangur . Þátturinn er á vegum Útvarp 101 .